fi en fi fi fa fi et fi sv en fi fi nl fi fi fi lt fi fi fi fi it fi et hu fi fi fi fi fi fi fi id fi fi fi fi fi fi fi fi fi fi fi fi fi fi fi fi fi da fi fi et fi fi fi fi pt fi fi fi fi fi et fi fi fi pt fi fi fi fi fi ro fi fi fi fi fi fi fi fi fi fi fi fi en fi fi en fi fi fi fi fr en fi fi en fi fi fi fi fi fi fi fi fi ca fi fi fi fi fi fi fi en fi hu fi fi fi fi fi fi fi fi fi fi fi en
Varisjahtia Koillismaalla - Tapiolan Takamailla
skip to main | skip to sidebar
Kirjoittanut: Tapio , 11.4.15 Aiheet: varisjahti | Kommentit : 4
Kello soi aamulla klo 2:45. Mietin sängyssä ohimenevän hetken, miksi ihmisen pitää olla hullu. Mutta niin vaan ponkaisin ylös. Olin saanut eilisillalla vieraita, joiden kanssa oltiin sovittu varisjahdista tänne Koillismaan hangille.
Bilekansa valui vielä mökeilleen, kun starttasimme kolmen jälkeen autot ja pöllö viriteltiin neljän maissa paikoilleen. Aamun fiilis oli lupauksia täynnä. Eilisen ennakkotiedustelureissulta tuli tieto, että variksia olisi alueella runsaasti. Tunnelmaa nostivat ensimmäiset variksen raakunnat, jotka kantautuivat jostain kauempaa.
Vaikka kaverini pöllö oli hienoin, mitä olen ikuna nähnyt, eivät varikset tänä aamuna siitä olleet juuri kiinnostuneita. Ehkäpä kevät ei ole vielä riittävän pitkällä, jotta huuhkaja olisi riittävän provosoiva uhka. Aamun aikana näimmekin oikeastaan vain yhden isomman muuttoparven. Muutoin alueen varikset liikkuivat enimmäkseen yksin tai pareina.
Korppeja sen sijaan pöllö kiinnosti. Korpin pesimäaikainen rauhoitushan oli sopivasti alkanut juuri eilen, joten korpit saivat lennellä maisemassa rauhassa.
Oli kyllä kiva huomata, että molemmat koirat olivat melko mukavassa noutoterässä, vaikka alkuvuodesta emme ole ennättäneet juuri treenaamaan. Nalaa piti vähän herätellä alussa, mutta niin vain alkoivat varikset löytyä ja tulla käteen.
Nala pääsikin tekemään pari pitkähköä, noin 150 metristä linjanoutoa eli ohjaustehtävää.
Sissi puolestaan teki eri mittaisia markkeerauksia. Vaikka Sissi on riistalle menossa tulta ja tappuraa, tuntuu se silti olevan kaikissa tilanteissa hyvin pehmeäsuinen. Yksikin haavakkovaris nimittäin roikkui nokallaan Sissin poskessa ja raapi kynsillään koiran kaulaa. Niin vaan koira toi lempeällä otteella äkäisen linnun elävänä käteen.
Lopuksi: Aamupäivän variskytistely tuotti parisenkymmentä onnistumista. Saalista tärkeämpää oli saada metsästyshommat avattua myös täällä Koillismaalla. Ampuminen sujui kohtalaisesti ja uudet Barrborn-pillit olivat erittäin lupaavia. Mutta aamun kruunasi mukava porukka - Iso Kiitos kaikille jahtiin osallistuneille ja erityisesti Oskarille kutsusta.
Albertsaarnio98@gmail.com12. huhtikuuta 2015 klo 13.14
Kuinka monelta kannattaa olla passissa varisjahdissa? :)
Tapio12. huhtikuuta 2015 klo 14.24
Kyllä siellä olisi hyvä olla valmiina tunti ennen auringonnousua. Sitä ennen on siis pöllö viritelty paikoilleen ja kytispaikat laiteltuna.
Meidän jahtiaamuna aurinko nousi klo 5:15, joten passissa piti olla vähän neljän jälkeen.
Albertsaarnio98@gmail.com12. huhtikuuta 2015 klo 20.03
Joo. Mitenhän tähän vuodenaikaan minikaatopaikka toimis kun tuota huuhkajaa ei vielä ole tullut hommattua? :)
Tapio12. huhtikuuta 2015 klo 21.07
Varmasti toimisi. Just passikavereiden kanssa sitä puhuttiin. Kun pöllö ei pelannut, olisi minikaatopaikka toiminut tuossa kuvissakin näkyvällä aukolla varmasti.
Kommentointi on vapaata. Roskaposti, selvästi laittomuuksiin yllyttävät viestit ja muu sopimaton materiaali poistetaan. Tämä blogi pidetään tarkoituksellisesti anonyymina. Jos tunnet minut jostain, älä käytä koirien tai henkilöiden nimiä, paikkakuntia tms. tunnistetietoja kommenteissasi.
Tilaa: Lähetä kommentteja ( Atom )
Sepelkyyhkyn houkuttelumetsästyksen neljä peruselementtiä
Ensitutustuminen Scout Guard MG582-8M -riistakameraan
10 kotiläksyä ketun pillitykseen - "Näillä onnistut"
Ampumaharrastus erä14 hanhijahti jänisjahti kalastus kaurisjahti ketun pillittäminen klassikkosarja koiratarha kyyhkyjahti luonto metsäkanalintujahti muistoja noutaja: yleiset noutajan kouluttaminen oppaat peltokanalintujahti pienpetojahti riista-ateriat Riistakamerat riistan käsittely riistanhoito sorsajahti sorsapillit tapahtumat varisjahti varusteet ja välineet
Metsästysblogi, riistareseptit - Terveiset ravintoketjun huipulta
Toisinaan kaikki käy niin kovin helposti
EMMAt esittelyssä: Luontotyypit - Simo
Garmin Alpha 200i – uusi koiratutka
The End - Metsänneito 2010-2011
2020 uudet ideat löytyvät FB ryhmästä
Tuiskun ensimmäinen AVO-luokan vesityökoe
Sarvi - riistapolitiikan uutisblogi
Susiluvat,valitukset ja oikeussuoja: virtuaalinen vai perinteinen paikallisuus
Ohilaukauksia ja onnistumisia - Tuomo Turusen kuvablogi
MarkkuPykalainen - MarkkuPykalainen - Erastely
Näytä 5 Näytä kaikki
Copyright © 2014 Tapiolan Takamailla